Ու մինչ արտերկրի մեր հայրենակիցների շռայլ օգնությունները ենթադրել էին տալիս, որ փողի շուկայում պարզապես դոլարի լճացում է գրանցվելու` դրամի արժևորմամբ, հենց այս օրերին ուղիղ հակառակ փաստի ականատեսը դարձանք... Ու ստացվեց այնպես, որ մեր տնտեսությանը հետևող միջազգային կառույցներն ավելի անվրեպ են իրենց կանխատեսումներում: Համենայն դեպս, հաջորդ տարվա համար նրանք դոլարի 440 դրամ փոխարժեք են նախանշում, ինչին ամիս առ ամիս մոտենում ենք: Հաջորդող տարիներին ևս ամերիկյան արժույթը 20-30 դրամի վերելք կգրանցի` 2017-ին այն գնահատվելով արդեն 500 դրամ: Այսպիսով, առաջիկա տարիներին հայկական դրամն ամենայն հավանականությամբ լողալու է արժեզրկման ուղղությամբ: